Michael Eligal

Michael Eligal (født 1948) er en israelsk diplomat. Han var israelsk ambassadør i Norge fra 2009 til 2012.

Eligal har en mastergrad i samfunnsvitenskap fra Universitetet i Haifa, og tok også bachelorgraden samme sted. Han har også utdannelse fra det israelske forsvarets høyskole. 

Før han kom til Norge ledet han Vest-Europa-avdelingen ved det israelske utenriksdepartementet. Han har tidligere vært Israels ambassadør på Kypros, og hatt høye stillinger ved ambassadene i Spania, Mexico og Chile.

Han er født i Argentina, kom til Israel i 1963 og har spansk som sitt første språk. Utover dette snakker han hebraisk og engelsk.

 Kontroverser 
Etter sin innsettelse kom ambassadør Eligal med kontroversielle uttalelser, hvor han beskyldte de norske legene Mads Gilbert og Erik Fosse for å ikke si sannheten om hva de opplevde under bombingen av Gazastripen rundt årsskiftet 08-09.

Michael Eligal har uttalt at radikale islamistiske grupperinger, blant andre, stod bak de voldelige opptøyene i Oslo. Disse uttalelsene kom noen dager etter hans innsettelse som ambassadør, som fant sted under hans første opphold i Norge.

 Referanser 

Kategori:Israelske diplomater
Kategori:Israelske ambassadører
Kategori:Israels ambassadører til Kypros
Kategori:Israels ambassadører til Norge
Kategori:Israel og Norge
Kategori:Argentinere
Kategori:Alumni fra Universitetet i Haifa
Kategori:Fødselsdato ikke oppgitt